OpenLLM-France/wikimedia huggingface dataset:
# Metaline

Metaline és una població dels Estats Units a l'estat de Washington. Segons el cens del 2000 tenia 162 habitants.

## Demografia

Segons el cens del 2000, Metaline tenia 162 habitants, 73 habitatges, i 44 famílies. La densitat de població era de 208,5 habitants per km².
Dels 73 habitatges en un 26% hi vivien nens de menys de 18 anys, en un 45,2% hi vivien parelles casades, en un 11% dones solteres, i en un 38,4% no eren unitats familiars. En el 35,6% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,82.
Per edats la població es repartia de la següent manera: un 25,9% tenia menys de 18 anys, un 4,3% entre 18 i 24, un 24,7% entre 25 i 44, un 30,2% de 45 a 60 i un 14,8% 65 anys o més.
L'edat mediana era de 42 anys. Per cada 100 dones de 18 o més anys hi havia 118,2 homes.
La renda mediana per habitatge era de 22.981 $ i la renda mediana per família de 23.750 $. Els homes tenien una renda mediana de 35.000 $ mentre que les dones 11.563 $. La renda per capita de la població era d'11.262 $. Aproximadament el 25% de les famílies i el 32,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Metaline». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Metaline». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Mevali

Mevli o Mevali fou un estat tributari protegit del grup Pandu Mehwas a l'agència de Rewa Kantha, presidència de Bombai.
La superfície era de 13 km² amb un poble i quatre llogarets, i amb quatre tributaris separats. El riu Karad dividia l'estat en dues parts gairebé iguals, la part nord fèrtil i rica, mentre la part sud no estava cultivada. Els ingressos estimats per l'any 1881 eren de 235 lliures i el tribut de 150 lliures es pagava al Gaikwar de Baroda entre els quatre tributaris.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Mataresos de l'Alguer

Els Mataresos de l'Alguer són una colla castellera de l'Alguer fundada l'11 de setembre de 2023.

## Història

Després del visionat a principis d'estiu del documental de Paulí Subirà, Enxaneta (2011), un grup de persones va decidir posar en marxa una colla castellera. Un mes i mig després, van realitzar el seu primer assaig, amb vista al seu debut oficial previst per al juny del 2024. Així doncs, van actuar per la primera vegada de la seva història per la festa de Sant Joan el 23 de juny 2024. Hi van descarregar un 3 de 5, pilars de 3 i 4.
L'article primer del seu estatut determina que la llengua vehicular de l'associació és el català, a fi de generar un espai físic i social en el qual tothom pugui sentir-se còmode parlant alguerès. Matareso és una paraula del vocabulari de l'Alguer que significa «entremaliat». És la primera colla que es va formar a l'Estat italià.
La camisa dels Mataresos és de color vermell.

## Referències

* ↑ «L’Alguer posa els fonaments per tenir colla pròpia | RevistaCastells.cat», 07-07-2024. [Consulta: 10 juliol 2024].
* ↑ «Arrés és, ecco i vincitori 2024» (en alguer.it), 01-07-2024. [Consulta: 10 juliol 2024].
* 1 2 «Neix la primera colla castellera de l'Alguer, els Mataresos». Vilaweb, 12-09-2023. [Consulta: 30 octubre 2023].
* ↑ «Naix una Colla Castellera a l’Alguer» (en italià). Alghero News, 11-09-2023. [Consulta: 30 octubre 2023].
* ↑ Prats, David. «L’Alguer posa els fonaments per tenir colla pròpia». RevistaCastells.cat, 28-10-2023. [Consulta: 30 octubre 2023].
* ↑ «La primera colla castellera de l'Alguer comença a assajar». Racó Català, 30-10-2023. [Consulta: 30 octubre 2023].
* ↑ «La colla castellera de l'Alguer s'estrena per Sant Joan». VilaWeb, 24-06-2024. [Consulta: 9 juliol 2024].
* 1 2 3 «Primera exhibició de la colla castellera Los Mataresos de l'Alguer». AlgheroNotizie.com, 24-06-2024. [Consulta: 9 juliol 2024].
# Matar un rossinyol

* Aquest article tracta sobre la novel·la. Si cerqueu la pel·lícula homònima, vegeu «To Kill a Mockingbird».
Matar un rossinyol (títol original en anglès To Kill a Mockingbird) és una novel·la de Harper Lee publicada el 1960. Va ser un èxit immediat, guanyant el Premi Pulitzer, i s'ha convertit en un clàssic de la literatura nord-americana moderna. La trama i els personatges estan inspirats en les observacions de l'autora de la seva família i veïns, així com en un esdeveniment que va tenir lloc prop de la seva ciutat natal el 1935, quan ella tenia set anys.

## Referències

* ↑ «Matar un rossinyol». Grup 62. Arxivat de l'original el 11 de novembre 2013. [Consulta: 11 novembre 2013].
* ↑ «The Pullitzer Prizes 1961 Winners» (en anglès). www.pulitzer.org. [Consulta: 12 novembre 2013].
# Micrelephas

Micrelephas és un gènere d'arnes de la família Crambidae.

## Taxonomia

* Micrelephas chalybeus B. Landry, 2003
* Micrelephas crassipalpis Dognin, 1905
* Micrelephas gaskini B. Landry, 2003
* Micrelephas helenae B. Landry, 2003
* Micrelephas interruptus (Zeller, 1866)
* Micrelephas kadenii (Zeller, 1863)
* Micrelephas longicilia Landry & Becker in Landry, Becker & Mally, 2013
* Micrelephas mesodonta (Zeller, 1877)
* Micrelephas pictella (Schaus, 1922)
* Micrelephas pseudokadenii B. Landry, 2003

## Referències

* ↑ «GlobIZ search». Global Information System on Pyraloidea. [Consulta: 1r febrer 2019].
# Moixeró

«Moixeró» té aquests significats:
* Moixeró (bolet),
* Moixeró (muntanya), muntanya a cavall dels municipis de Riu de Cerdanya i Guardiola de Berguedà
# Mick Jackson

Mick Jackson (Grays, 4 d'octubre de 1943) és un director de cinema i productor de televisió anglès més conegut per la pel·lícula de televisió guanyadora del premi BAFTA de 1984 Trama. També és conegut per dirigir projectes com la comèdia L.A. Story (1991), el drama romàntic El guardaespatlles (1992), la pel·lícula de HBO Temple Grandin (2010) i el drama Negació (2016).

## Primers anys i educació

Jackson va néixer el 4 d'octubre de 1943 a l'assentament d'Aveley a Essex, Anglaterra. Va assistir a la Palmer's School abans de graduar-se amb una llicenciatura en arts en electrònica a la Universitat de Southampton i un postgrau en teatre a la Universitat de Bristol.

## Carrera

Entre 1973 i 1987, va dirigir moltes produccions de documentals i drames per a BBC TV i Channel 4, inclosa la pel·lícula de televisió de la Guerra Freda de 1984 Trama. També va dirigir llargmetratges cinematogràfics com L.A. Story (1991), Volcano (1997) i el thriller protagonitzat per Kevin Costner i Whitney Houston El guardaespatlles (1992).

## Reconeixements

Jackson va guanyar un Emmy a la Direcció destacada per a una minisèrie, pel·lícula o un especial dramàtic per la pel·lícula de televisió biogràfica Temple Grandin.
També va guanyar la categoria de Television Single Drama per Trama als Premis BAFTA].

## Filmografia
### Pel·lícula

* Chattahoochee (1989)
* L.A. Story (1991)
* El guardaespatlles (1992)
* Amnèsia perillosa (1994)
* Volcsno (1997)
* The First $20 Million Is Always the Hardest (2002)
* Negació (2016)

### Televisió

Documentarls
* The Ascent of Man (1973)
* Connections (1978)
* The Real Thing (1980)
Dramas
* Trama (1984)
* Yuri Nosenko: Double Agent (1986)
* Life Story (1987)
* A Very British Coup (1988)
* Indictment: The McMartin Trial (1995)
* Tuesdays with Morrie (1999)
* En directe des de Bagdad (2002)
* Covert One: The Hades Factor (2006)
* Temple Grandin (2010)

## Referències

* ↑ Was Threads the scariest TV showever made? - BBC Culture
* ↑ «Temple Grandin», 28-02-2014.
* ↑ Threads (1984)|MUBI
* ↑ «THREADS (Mick Jackson, 1984) on Vimeo».
* ↑ Temple Grandin|Television Academy
* ↑ 1985 Television Single Drama|BAFTA Awards
* ↑ «Threads (1984)». bfi screenonline.com. [Consulta: 13 febrer 2012].
* ↑ Harris, Will. «A Chat with Mick Jackson, director of Temple Grandin». premiumhollywood.com, 05-05-2010. [Consulta: 13 febrer 2012].

## Enllaços externs

* Threads on Kings of Horror's official YouTube channel
* Official trailer for Threads
# Middletown (Virgínia)

Middletown és una població dels Estats Units a l'estat de Virgínia. Segons el cens del 2000 tenia 1.015 habitants.

## Demografia

Segons el cens del 2000, Middletown tenia 1.015 habitants, 409 habitatges, i 280 famílies. La densitat de població era de 712,5 habitants per km².
Dels 409 habitatges en un 35,5% hi vivien nens de menys de 18 anys, en un 49,1% hi vivien parelles casades, en un 14,2% dones solteres, i en un 31,3% no eren unitats familiars. En el 27,6% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,7% tenia menys de 18 anys, un 8,4% entre 18 i 24, un 32,9% entre 25 i 44, un 20,5% de 45 a 60 i un 11,5% 65 anys o més.
L'edat mediana era de 36 anys. Per cada 100 dones de 18 o més anys hi havia 86 homes.
La renda mediana per habitatge era de 36.538 $ i la renda mediana per família de 42.031 $. Els homes tenien una renda mediana de 30.893 $ mentre que les dones 23.125 $. La renda per capita de la població era de 18.613 $. Entorn del 6,8% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middletown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Middletown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Menezesita

La menezesita és un mineral de la classe dels hidròxids. Rel el seu nom del geòleg i mineralogista brasiler Luiz Menezes (1950-2014).

## Característiques

La menezesita cristal·litza en el sistema isomètric, i es troba en forma de cristalls romboedrals de fins a 1 mm, ja sigui de manera aïllada o en agregats de petits cristalls. És l'unic heteropoliniobat natural conegut en l'actualitat. La seva duresa és 4 a l'escala de Mohs, la mateixa que la de la fluorita. La seva lluentor és vítria. És de color marró vermellós i molt transparent.

## Formació i jaciments

La menezesita es troba a les zones de contacte entre carbonatita dolomita i la jacupirangita, un tipus de piroxenita pròpia de la zona. La localitat tipus d'aquesta espècie, i l'únic lloc on s'ha trobat fins ara, és la mina Jacupiranga, Cajati, São Paulo, Brasil. S'ha trobat associada a tochilinita, estroncianita, pirita, flogopita, magnetita, dolomita, clinohumita, calcita i ancylita-(Ce).

## Referències

* ↑ «Menezesite» (en anglès). Mindat. [Consulta: 13 juliol 2014].
* ↑ «Menezesite Mineral Data» (en anglès). Webmineral. [Consulta: 13 juliol 2014].
# Meng Guanliang

Meng Guanliang (Shaoxing, 24 de gener de 1977) és un esportista xinès que va competir en piragüisme en la modalitat d'aigües tranquil·les.
Va participar en dos Jocs Olímpics d'Estiu els anys 2004 i 2008, obtenint dues medalles d'or: una en l'edició d'Atenes 2004 i una en l'edició de Pequín 2008, ambdues en la prova de C2 500 m.

## Palmarès internacional

Jocs Olímpics :
| Any | Lloc | Medalla | Esdeveniment |
| 2004 | Atenes ( Grècia) | 1 | C2 500 m |
| 2008 | Pequín ( R.P. de la Xina) | 1 | C2 500 m |

## Referències

* ↑ Meng Guanliang Arxivat 2012-10-06 a Wayback Machine. en Sports-reference.com (SR/Olympic Sports) (en anglès).
* ↑ Meng Guanliang en Canoeresults.eu (en anglès).

## Enllaços externs

* DatabaseOlympics.com profile
# Meneurí

Meneurí, sovint escrit Menaurí, és un antic poble, ara del tot despoblat, del terme municipal de Sort, a la comarca del Pallars Sobirà. Fins al 1976 formà part del terme de Llessui.
Meneurí és a prop i a ponent de Saurí, davant per davant a l'altra banda -dreta- del Barranc de Pamano. Té l'antiga església de Sant Esteve.

## Etimologia

Joan Coromines dedica un extens article a Menaurí o Meneurí. Descartada la possibilitat d'un topònim iberobasc, com és freqüent a la comarca, a causa del final en vocal tònica, el compara amb altres topònims com ara Saurí i Mallolís: seria un topònim procedent d'un nom propi occità, procedent d'un malnom (occità Maunorí, francès Maunouri) amb el significat de maleducat o malaltís. De Maunorí passà a Manorí, des d'on evolucionà cap a la forma actual. Coromines planteja, finalment, un possible origen basc, de muno (turó) i uri (aigua), però no el troba versemblant perquè la situació geogràfica de Meneurí no té res a veure amb aigua que surti d'un turó.

## Història
### Edat contemporània

Pascual Madoz dedica un article del seu Diccionario geográfico... a Saurí i Meneurí, conjuntament. S'hi pot llegir que són una localitat agregada a Llessui, situada als peus d'una muntanya molt alta, denominada de Llessui, prop d'un rierol. El clima és fred, combatut per tots els vents, propens a inflamacions i pulmonies. Consta de 13 cases, una font, l'església de Sant Víctor i l'annex de Meneurí, que és una masia. L'església està servida per un rector diocesà i un beneficiat de sang (originari del poble). El territori és muntanyós, pedregós i fluix, cobert de boscos i matolls cap al sud i oest, on només es produeixen pastures. S'hi produïa sègol, patates, mongetes i fenc. S'hi crien vaques i ovelles, s'hi cacen llebres i perdius i s'hi pesquen truites. La població era de 9 veïns (caps de casa) i 97 ànimes (habitants).

## Referències

* ↑ Coromines 1996.
* ↑ Madoz 1845.

## Bibliografia

* Barbal, Maria. «Meneurí». A: Camins de quietud. Barcelona: Edicions 62, 2002 (3a edició) (No ficció, 6). ISBN 84-297-4894-6.
* Coromines, Joan. «Menaurí». A: Onomasticon cataloniae. V L - N. Barcelona: Curial Edicions Catalanes i Caixa d'Estalvis i Pensions de Barcelona La Caixa, 1996. ISBN 84-7256-844-X.
* Lloret, Teresa; Castilló, Arcadi. «Sort - Llessui». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
* Madoz, Pascual. Diccionario geográfico-estadístico-histórico de España y sus posesiones de Ultramar. Madrid: Establecimiento Literario Topográfico, 1845. Edició facsímil: Articles sobre El Principat de Catalunya, Andorra i zona de parla catalana del Regne d'Aragó al <<Diccionario geográfico-estadístico-histórico de España y sus posesiones de Ultramar>> de Pascual Madoz, V. 1. Barcelona: Curial Edicions Catalanes, 1985. ISBN 84-7256-256-5.

## Enllaços externs

* Meneurí en el seu entorn, a l'Institut Cartogràfic de Catalunya
# Josep Caminals i Oliveres

Josep Caminals i Oliveres (Roda de Ter, Osona, 1900 - Barcelona, 1979) fou un músic, compositor i pedagog català. Va començar els estudis de violí al seu poble per dedicar-se posteriorment al piano formant-se amb Enric Granados i Campiña i Domènec Mas i Serracant i treballà com a concertista durant deu anys i com a acompanyant a cantants lírics. Va ser professor del Conservatori Municipal de Música (1956-70) i va participar activament en diversos esdeveniments culturals i va ser cofundador o fundador de diverses entitats, com ara, l'Institut d'Estudis Musicals o el Foment Musical, l'Acadèmia Albéniz junt amb F. Longas i J. Roma, dissolta el 1930, i finalment l'acadèmia que porta el seu nom.

## Referències

* ↑ «Josep Caminals i Oliveres». GEC. [Consulta: 6 gener 2022].

## Enllaços externs

* CASARES RODICIO, Emilio. "Caminals Oliveras, José", Diccionario de la música española e hispanoamericana. Madrid: SGAE, 1999, vol.2, p.958.
# Quslu (cràter)

Quslu és un cràter d'impacte en el planeta Venus de 8,7 km de diàmetre. Porta el nom d'un antropònim kazakh, i el seu nom va ser aprovat per la Unió Astronòmica Internacional el 1997.

## Referències

* ↑ «Quslu». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Josep Juan

Josep Juan és el nom dels següents personatges:
* Josep Juan Cardona (1960), polític eivissenc.
* Josep Juan i Domènech (1900-1979), anarco-sindicalista català.
# Proechimys steerei

Proechimys steerei és una espècie de mamífer rosegador de la família de les rates espinoses. Viu a Bolívia, el Brasil i el Perú a altituds de fins a 300 msnm. El seu hàbitat natural són les planes d'inundació de l'Amazones. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del zoòleg, botànic i ornitòleg estatunidenc Joseph Beal Steere.

## Referències

* ↑ Patton, J.; Percequillo, A. Proechimys steerei. UICN 2008. Llista Vermella d'espècies amenaçades de la UICN, edició 2008, consultada el 16 juliol 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 391. ISBN 978-0801893049.
# Proechimys urichi

Proechimys urichi és una espècie de mamífer rosegador de la família de les rates espinoses. És endèmica del nord de Veneçuela. Es tracta d'un animal nocturn i solitari que s'alimenta de llavors, fruita, fulles i insectes. El seu hàbitat natural són els boscos primaris, secundaris i de galeria. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del naturalista de Trinitat i Tobago Frederick William Urich.

## Referències

* ↑ Aguilera, M.; Ochoa, J. Proechimys urichi. UICN 2008. Llista Vermella d'espècies amenaçades de la UICN, edició 2008, consultada el 17 juliol 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 422. ISBN 978-0801893049.
# Josep Maria Casas Boladeras

Josep Maria Casas Boladeras (Matamargó de Pinós, Solsonès, 1923 - Terrassa, 4 de març de 2010) va ser un directiu de serveis socials català.
Destacà en el camp de l'atenció a persones amb discapacitat a la ciutat de Terrassa com a gerent de Prodis (Prodisminuïts Fundació Privada Terrassenca); quan va morir el 2010, n'era president honorífic.
Va néixer l'any 1923 a Les Cases de Matamargó, una masia del municipi de Pinós on ha viscut la família Casas des del segle xiii. Fou el tercer de nou germans. A l'edat adulta anà a viure a Terrassa.
El 1987 va ser nomenat Terrassenc de l'any. L'any 1994, l'ajuntament de Terrassa l'homenatjà públicament i li atorgà la medalla de plata de la ciutat per la seva actuació en la Fundació Amat Roumens. El 1997 va rebre la Creu de Sant Jordi. L'any 2003 publicà el llibre Matamargó, terra i esperit. La vida en una casa pairal del Solsonès a mitjan segle xx. El llibre recull experiències i situacions de la vida rural a la Catalunya interior dels anys 30 i 40 del segle xx.
Un dels seus germans, Àngel Casas i Boladeras, va ser alcalde de Sant Cugat del Vallès (1979-1983) pel PSC.

## Publicacions

* Matamargó, terra i esperit : la vida en una casa pairal del Solsonès a mitjan segle XX. Lleida: Pagès Editors, Place of publication not identified, 2003. ISBN 8497790308.

## Referències

* ↑ «Josep Maria Casas Boladeras». El Punt, 05-03-2010, pàg. 45.
* ↑ http://www.prodis.cat/patronat.html Arxivat 2010-07-01 a Wayback Machine.
* ↑ «El Terrassenc de l'any». El Social. Arxivat de l'original el 2011-09-02. [Consulta: 27 setembre 2019].
* ↑ AA.VV.. Josep Maria Casas (pdf). Terrassa: Ajuntament de Terrassa, juliol 1994, p. 16 (Homenatges).
* ↑ «Medalla de plata (1944-2000)». Ajuntament de Terrassa - Arxiu Municipal. [Consulta: 27 setembre 2019].
* ↑ http://www.scribd.com/doc/22357655/Sant-Cugat-avui-2009%5BEnllaç+no+actiu%5D

## Bibliografia

* Torres, Consol; Badia, Oriol; Gómez, Ricard. Josep Maria Casas. Terrassa: Ajuntament, 1994.
* Puig i Vilanova, Carles. Terrassencs de l'any, 1969-1988. Terrassa: Centre Social Catòlic, 1989.
# Priceville (Alabama)

Priceville, Alabama és una població dels Estats Units a l'estat d'Alabama. Segons el cens del 2000 tenia 1.631 habitants.

## Demografia

Segons el cens del 2000, Priceville tenia 1.631 habitants, 620 habitatges, i 518 famílies La densitat de població era de 122 habitants/km².
Dels 620 habitatges en un 33,2% hi vivien nens de menys de 18 anys, en un 73,2% hi vivien parelles casades, en un 6,6% dones solteres, i en un 16,3% no eren unitats familiars. En el 13,5% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,9% tenia menys de 18 anys, un 7% entre 18 i 24, un 29,7% entre 25 i 44, un 28,3% de 45 a 60 i un 11,2% 65 anys o més.
L'edat mediana era de 38 anys. Per cada 100 dones hi havia 99,6 homes. Per cada 100 dones de 18 o més anys hi havia 98,2 homes.
La renda mediana per habitatge era de 51.875 $ i la renda mediana per família de 55.885 $. Els homes tenien una renda mediana de 37.679 $ mentre que les dones 28.750 $. La renda per capita de la població era de 22.056 $. Aproximadament el 2,2% de les famílies i el 5,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Priceville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Priceville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Josep Maria Sabata Anfruns

Josep Maria Sabata Anfruns (Barcelona, 1908-1987) fou un dirigent esportiu vinculat a les bitlles.
Va presidir la Federación Catalano-Balear de Bolos, antecedent de la Federació Catalana de Bitlles, entre 1958 i 1967. Va entrar a la federació com a vicepresident i màxim responsable de la secció de bowling. A més dels seus càrrecs a la Federació Catalana, a finals de 1964 va ser nomenat vocal delegat de la Federació Espanyola responsable de les modalitats internacionals (bowling, petanca i botxes), i el desembre de 1967, n'ocupà la vicepresidència.

## Referències

* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Processos morfogenètics

Els processos morfogenètics són els processos de meteorització, transport i acumulació de sediments responsables del modelatge del relleu d'una porció del territori. Es distingeixen a més entre processos dominants i processos auxiliars.
Al conjunt d'aquests processos de modelatge del relleu sotmesos als mateixos agents erosius i actuant amb modalitats idèntiques s'anomena sistema morfològic.

## Referències

* ↑ Panareda, Josep M.; Verger, Vicenç M. Rosselló i; Cueva, Alejandro Pérez. Manual de Geografia Física (2a ed.). Universitat de València, 1998. ISBN 9788437034669.
# Josep Planas

Josep Planas és el nom dels següents personatges:
* Josep Planas i Artés (Barcelona, 1901-1977), futbolista i entrenador
* Josep Planas i Argemí (Sentmenat, 1870 – Sabadell, 1950), compositor, fundador i director de l'Orfeó de Sabadell
* Josep Maria Planas i Casals (Barcelona, 1846-1923), jurista i polític
* Josep Planas i Montanyà (Cardona, 1924 – Palma, 2016), fotògraf